**Verejný obstarávateľ:**

**Obec Lúka, Lúka 205 , Lúka 916 33**

**VÝZVA NA PREDKLADANIE PONÚK**

**Zákazka s nízkou hodnotou zadávaná podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpsiov**

**Zákazka na poskytnutie služby**

**Predmet zákazky:**

**“Projektová dokumentácia MŠ”**

Lúka dňa 07.07.2023

...............................................................

Vladimír Vöröš, starosta obce

1. **IDENTIFIKÁCIA VEREJNÉHO OBSTARÁVATEĽA**

Názov: **Obec Lúka**

Adresa: 916 33 Lúka 205

IČO: 00311758

Krajina: Slovenská republika

v zastúpení: Vladimír Vöröš, starosta obce

Telefón: + 421 905 551 145

Internetová adresa (URL): <http://www.obecluka.sk>

1. **PREDMET ZÁKAZKY**

Predmetom zákazky je vypracovanie projektovej dokumentácie pre stavebné povolenie na realizáciu stavby **„Komplexná obnova budov Materskej školy, jedálne, kuchyne a telocvične“** (ďalej len „projektová dokumentácia“), vrátane **projektového hodnotenia energetickej hospodárnosti budovy** (ďalej len „projektové hodnotenie“) a súvisiace činnosti**.** Uvedená stavba bude realizovaná v rámci projektu realizovaného na základe Výzvy č. 1 na predkladanie žiadostí o poskytnutie prostriedkov mechanizmu z plánu obnovy na podporu obnovy a odolnosti na obnovu verejných historických a pamiatkovo chránených budov.

**Budova obecného úradu sa nachádza na pozemku s parcelným číslom 705, súpisné číslo 3, katastrálne územie Lúka.** Plánované náklady stavby sú cca 1 500.000,00 €.

Súčasťou projektovej dokumentácie bude:

1. zameranie stavby a vyhotovenie dokumentácie súčasného stavu v mierke 1:100 (všetky pôdorysy a pohľady, potrebné rezy, min. 2, situačný nákres objektu charakterizujúci jeho polohu) požadovanou metódou terestriálneho skenovania alebo fotogrametricky,
2. zabezpečenie vstupných podkladov:

* obstaranie vstupných údajov pre lokalizáciu stavby,
* objasnenie základných cieľov s obstarávateľom,
* prieskumy potrebné pre vypracovanie dokumentácie,

1. zabezpečenie projektovej prípravy stavby pre stavebné konanie a realizáciu stavby:

* uzavretie zmlúv na vypracovanie projektu,
* vypracovanie projektovej dokumentácie k stavebnému konaniu v rozsahu podľa vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia stavebného zákona a realizácii stavby, obsahujúce:

1. zateplenie obvodového plášťa
2. zateplenia a výmena strešnej krytiny, prípadne výmena strešnej konštrukcie,
3. výmenu okien,
4. rekonštrukciu kotolne, výmenu rozvodnej vykurovacej sústavy a výmenu vykurovacích telies,
5. návrh rekonštrukcie zdroja ohrevu vody a rozvodnej sústavy,
6. návrh vzduchotechniky,
7. rekonštrukciu vnútorných a vonkajších rozvodov elektroinštalácií a výmenu osvetlenia objektu,
8. návrh fotovoltaických článkov k ohrevu teplej vody a výrobe elektrickej energie,
9. návrh vodozádržných opatrení.

* ktorej súčasťou projektu bude:

1. statické posúdenie stavby,
2. projektové hodnotenie energetickej hospodárnosti budovy,
3. projekt požiarnej ochrany,
4. projekt vykurovania, kotolne a prípravy teplej a studenej vody,
5. projekt vzduchotechniky,
6. projekt osvetlenia a elektroinštalácií,
7. projekt návrhu zásobovania energiou fotovoltaickými článkami,
8. položkovitý rozpočet a kompletný výkaz výmer,
9. projekt vodozádržných opatrení
10. výpisy skladieb podláh, otvorov, klampiarskych a stolárskych:

* výrobkov a vnútorných parapetov,
* koordinácia projektu manažérom,
* prerokovanie projektu v priebehu prác a v závere s príslušnými orgánmi a organizáciami za účelom vydania stavebného povolenia a iných povolení potrebných pre výstavbu,
* vizualizácie,

1. spolupráca pri vytvorení aktualizovaného časového plánu stavby za účelom koordinácie prác a dodávok,
2. práce spojené s realizáciou stavby:

* výkon občasného autorského dozoru,
* autorské dozory projektantov.

Projektové hodnotenie:

Potreba energie v budove podľa projektovej dokumentácie a projektovaných ukazovateľov stavby vypracovanej pre stavebné povolenie stavby pre všetky miesta spotreby energie podľa návrhu stavebných úprav a navrhovanej obnovy technických zariadení v budove sa určí výpočtom.

Výpočet zohľadňuje:

1. charakteristiky stavebnej konštrukcie budovy, najmä tepelnotechnické vlastnosti obvodového a strešného plášťa a otvorových konštrukcií a tepelné straty spôsobené stavebnou konštrukciou a spôsobom jej užívania - riešenie detailov tepelných mostov, riešenie kondenzačných zón v konštrukciách,
2. polohu a orientáciu budovy a vplyv vonkajších klimatických podmienok na vnútorné prostredie, najmä vplyv teploty vzduchu, vetra a slnečného žiarenia,
3. vnútorné prostredie vrátane projektovaných požiadaviek na vnútorné prostredie,
4. energetické vybavenie, najmä druh, typ a výkon vykurovacieho systému a systém zásobovania teplou úžitkovou vodou a ich tepelnoizolačné charakteristiky a účinnosť,
5. prirodzené vetranie, najmä vplyv tepelných strát na vnútorné prostredie,
6. zabudované osvetľovacie zariadenie, najmä jeho druh, typ, vek a fyzický stav, svetelný výkon a energetický príkon,
7. miestne pomery, najmä vplyv susedných budov,
8. pasívny solárny systém a solárna ochrana, najmä tepelný zisk pre vnútorné prostredie,
9. klimatizačný systém, najmä jeho druh, typ, výkon, vek a fyzický stav,
10. fyzický stav budovy,
11. ostatné faktory, ktoré ovplyvňujú spotrebu energie v budove, najmä vplyv tepelných ziskov.

Energetická hospodárnosť budovy sa vyjadruje v číselných ukazovateľoch potreby energie v budove a primárnej energie. Globálnym ukazovateľom minimálnej energetickej hospodárnosti budovy (ďalej len „globálny ukazovateľ“) je primárna energia, ktorá sa určí z množstva dodanej energie do technického systému budovy cez systémovú hranicu podľa jednotlivých miest spotreby v budove a energetických nosičov upraveného konverzným faktorom primárnej energie.

Horná hranica energetickej triedy A0 pre globálny ukazovateľ určuje úroveň výstavby budov s takmer nulovou potrebou energie. **Minimálnou požiadavkou na energetickú hospodárnosť nových budov je horná hranica energetickej triedy A0 pre globálny ukazovateľ.**

Vypočíta sa ukazovateľ potreby energie v budove podľa jednotlivých energetických nosičov, ktorými sa cez systémovú hranicu zásobujú technické zariadenia na uspokojenie potrieb energie v budove na vykurovanie, prípravu teplej vody, vetranie, chladenie a osvetlenie vrátane účinnosti zdrojov, distribúcie, odovzdávania a regulácie so zohľadnením energie z obnoviteľných zdrojov v budove alebo v jej blízkosti. Deklaruje sa splnenie minimálnej požiadavky energetickej hospodárnosti pre jednotlivé ukazovatele potreby energie v budove.

Deklaruje sa globálny ukazovateľ minimálnej energetickej hospodárnosti budovy - primárna energia, splnením minimálnej požiadavky na energetickú hospodárnosť budovy.

Predmet zákazky bude dodaný v slovenskom jazyku v tlačenej forme v počte vyhotovení **6 ks** a v elektronickej forme na elektronickom neprepisovateľnom médiu v počte vyhotovení **1 ks**.

Poskytovateľ služby vykoná aj súvisiace činnosti:

|  |  |  |  |  |  |
| --- | --- | --- | --- | --- | --- |
| **1,Autorský dozor počas realizácie stavby(AD)/stavebný dozor:** |  |  |  |  |  |
| - účasť na kontrolných dňoch, ktoré zvoláva investor, | | | | | |
| - vyjadrenie sa k požiadavkám na zmenu materiálového a technického riešenia, | | | | | |
| - upovedomenie stavebníka popr. dotknutý orgán štátnej správy, ak zistí nedodržanie projektu, poprípade právnych predpisov a tiež technických noriem, | | | | | |
| - ak nedostatky neboli včas odstránené, môže požadovať zastavenie práce na stavbe, atď. | | | | | |
| **2,Energetický certifikát budovy ku kolaudácii budovy (ECB):** |  |  |  |  |  |
| Energetický certifikát budovy je doklad o kvalitatívnych energetických vlastnostiach budovy. Energetický certifikát zatrieďuje budovy podľa energetickej hospodárnosti do energetických tried A až G a podľa globálneho ukazovateľa budovy do energetickej triedy A0 až G v každej kategórii budov, pričom budovy triedy A majú najnižšiu spotrebu energie a budovy triedy G najvyššiu, tzn. sú najmenej hospodárne. Minimálnou požiadavkou pre novú a významne obnovovanú budovu je horná hranica triedy B. Prílohou energetického certifikátu sú aj odporúčané opatrenia na zlepšenie tepelnoizolačných vlastností stavebných konštrukcií, systému vykurovania, prípravy teplej vody, vetrania, klimatizácie a osvetlenia. | | | | | |

* 1. Predpokladaná hodnota zákazky:

Táto výzva slúži zároveň aj na určenie predpokladanej hodnoty zákazky (ďalej len „PHZ“) v súlade s § 6 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“). **V prípade, ak PHZ stanovená aritmetickým priemerom z cien uvedených v predložených cenových ponukách bude nižšia ako 70 000,00 EUR bez DPH, predložené cenové ponuky budú posudzované ako súťažné, verejný obstarávateľ pristúpi k ich vyhodnoteniu a určí víťazného uchádzača na základe najnižšej cenovej ponuky.** V tom prípade bude všetkým uchádzačom zaslané oznámenie o vyhodnotení prieskumu trhu.

* 1. Číselný kód tovaru pre hlavný predmet a doplňujúce predmety z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV/SSO),

**71242000-6 Príprava projektov a návrhov, odhad nákladov**

1. **MIESTO A TERMÍN DODANIA PREDMETU ZÁKAZKY**
   1. Miesto uskutočňovania prác: Obec Lúka
   2. Predpokladaná lehota dodania: do 5 mesiacov
2. **ZDROJ FINANČNÝCH**  **PROSTRIEDKOV**
   1. Predmet zákazky bude financovaný: z finančných prostriedkov z plánu obnovy na podporu obnovy a odolnosti na obnovu verejných historických a pamiatkovo chránených budov.
3. **PREDLOŽENIE PONUKY**
   1. Uchádzač môže predložiť len jednu ponuku na celý predmet zákazky.
   2. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.
4. **LEHOTA NA PREDKLADANIE PONUKY**
   1. Lehota na predkladanie ponúk je nastavená v systéme EVO.
   2. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
5. **LEHOTA VIAZANOSTI PONUKY**
   1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do 30.08.2023.
6. **OBSAH PONUKY**
   1. Ponuka predložená uchádzačom musí obsahovať tieto doklady:
      1. **návrh na plnenie kritérií, ktorý je prílohou tejto výzvy na predkladanie ponúk**; musia byť podpísané uchádzačom alebo osobou oprávnenou konať za uchádzača, v prípade skupiny dodávateľov každým členom skupiny alebo osobou/osobami oprávnenými konať v danej veci za člena skupiny.
7. **VYHODNOTENIE PONÚK**
   1. Ponuky uchádzačov budú vyhodnocované podľa kritérií na hodnotenie ponúk a spôsobom ako je to uvedené v tejto výzve na predkladanie ponúk. Verejný obstarávateľ vyhodnotí splnenie požiadaviek na predmet zákazky a splnenie podmienok účasti vo verejnom obstarávaní u uchádzača, ktorého ponuka sa na základe určeného kritéria umiestni na prvom mieste v poradí.
8. **UZAVRETIE ZMLUVY**
   1. S úspešným uchádzačom, ktorého ponuka bola prijatá bude uzavretá zmluva o dielo, ktorá je prílohou č. 2 tejto výzvy.

**PODMIENKY ÚČASTI UCHÁDZAČOV**

**Podmienky účasti uchádzačov stanovil verejný obstarávateľ nasledovne:**

1, Podľa § 32 ods. 1 písm. e) uchádzač musí byť oprávnený poskytovať službu, ktorá zodpovedá predmetu zákazky.

2, Podľa § 34 ods. 1 písm. a) zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

*Uchádzač predloží**zoznam poskytnutých služieb, ktorých predmetom bolo vypracovanie kompletnej projektovej dokumentácie pre vydanie stavebného povolenia, rovnakého alebo podobného charakteru ako je predmet zákazky, spolu minimálne vo výške 20.000,00 EUR bez DPH alebo jej ekvivalent v cudzej mene.*

Odôvodnenie primeranosti určenej podmienky účasti: preukázanie skutočnosti, že uchádzač je z hľadiska svojej technickej spôsobilosti má skúsenosti a je schopný riadne plniť predmetnú zmluvu vzhľadom na predmet zákazky.

**KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

1. **KRITÉRIÁ NA VYHODNOTENIE PONÚK**

**Najnižšia cena za celý predmet zákazky vyjadrená v EUR vrátane DPH.**

1. **PRAVIDLÁ UPLATNENIA KRITÉRIÍ NA VYHODNOTENIE PONÚK**
   1. Vyhodnocovanie ponúk je neverejné.
   2. Verejný obstarávateľ bude vyhodnocovať celkovú cenu spolu v EUR s DPH predloženej uchádzačom v ponuke. Ceny uvedené v ponukách uchádzačov sa budú vyhodnocovať len v EUR.
   3. Úspešný bude ten uchádzač, ktorý splnil podmienky účasti určené verejným obstarávateľom, požiadavky verejného obstarávateľa na predmet zákazky a navrhol za predmet zákazky najnižšiu cenu celkom. Ostatní uchádzači budú neúspešní.

*Príloha č. 1 Výzvy na predkladanie ponúk*

***NÁVRH NA PLNENIE KRITÉRIÍ***

|  |  |  |  |
| --- | --- | --- | --- |
| *Položka* | *Cena bez DPH v €* | *DPH v €* | *CENA s DPH v €* |
| Cena projektu pre stavebné povolenie v podrobnostiach realizačného projektu |  |  |  |
| Autorský dozor počas realizácie stavby |  |  |  |
| Energetický certifikát a štítok ku kolaudácii budovy |  |  |  |
| *Cena celkom* |  |  |  |

**....................................................**

/*pečiatka a podpis štatutárneho zástupcu/*

*Príloha č. 2 Výzvy na predkladanie ponúk*

***ZMLUVA O DIELO***

***uzatvorená v zmysle § 536 a nasl. zákona č. 513/1991 Zb. (Obchodný zákonník)***

***v znení neskorších právnych predpisov***

***Objednávateľ:***

*Názov: Obec Lúka*

*Sídlo: Lúka 205*

*Zastúpený: Vladimír Vöröš, starosta obce*

*Telefón:*

*IČO:*

*DIČ:*

*(ďalej len „objednávateľ”)*

# *Zhotoviteľ:*

# *Obchodné meno: ....................................*

# *Sídlo: ....................................*

# *Zastúpený: ....................................*

*IČO: .....................................*

*DIČ: .....................................*

*IČ DPH: ......................................*

*Bankové spojenie: .......................................*

*Číslo účtu: .......................................*

*IBAN:*  ***........................................***

*e-mail: .......................................*

*(ďalej len „zhotoviteľ)*

*Táto zmluva sa uzatvára ako výsledok verejného obstarávania v zmysle zákona č. 343/2015 Z. Z. o verejnom obstarávaní a o zmene a doplnení niektorých zákonov (ďalej len “Zákon o verejnom obstarávaní“).*

***I.***

***Predmet zmluvy***

1. *Zhotoviteľ sa zaväzuje vypracovať pre objednávateľa projektovú dokumentáciu* *pre stavebné povolenie na realizáciu stavby*  ***„Komplexná obnova budovy Obecného úradu v obci Lúka“*** *za podmienok a v rozsahu tejto zmluvy (ďalej len „dielo“). Projektová dokumentácia bude spracovaná v rozsahu stanovenom sadzobníkom UNIKA.*
2. *Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa platných podmienok dohodnutých v tejto zmluve.*
3. *Dielo podľa bodu 1. tohto článku bude vykonané v nasledujúcich častiach :*
   1. *Projektová dokumentácia pre stavebné povolenie a realizáciu stavby: projektová dokumentácia a projektové energetické hodnotenie budovy musia byť vypracované v rozsahu výzvy č. 1 na podporu plánu obnovy a odolnosti na obnovu verejných historických a pamiatkovo chránených budov:*
4. *Dielo bude dodané v slovenskom jazyku v tlačenej forme v počte vyhotovení 6 ks a v elektronickej forme na elektronickom neprepisovateľnom médiu v počte vyhotovení 1 ks.*

***II.***

***Čas a miesto plnenia***

* + 1. *Zhotoviteľ sa zaväzuje, že vypracuje a odovzdá objednávateľovi projekt pre stavebné povolenie a realizáciu stavby* ***do štyroch mesiacov od účinnosti tejto zmluvy.***
    2. *Zhotoviteľ splní zmluvný záväzok riadnym vypracovaním dokumentácie v rozsahu čl. I. a jej odovzdaním objednávateľovi na základe výsledku záverečného prerokovania projektu.*
    3. *Zhotoviteľ sa zaväzuje vypracovať a dodať projektovú dokumentáciu v počte podľa rozsahu v čl. I. Na požiadanie objednávateľa zhotoviteľ dodá ďalšie vyhotovenia v požadovanom počte za dohodnutú úhradu.*
    4. *Pri vypracovaní predmetu zmluvy bude zhotoviteľ dodržiavať všeobecne záväzné predpisy, technické normy, dojednania tejto zmluvy a bude sa riadiť východiskovými podkladmi objednávateľa, pokynmi objednávateľa a vyjadreniami dotknutých verejnoprávnych orgánov a organizácií, právnických a fyzických osôb.*
    5. *Objednávateľ súhlasí, aby zhotoviteľ dielo vykonal aj s inými poverenými osobami, ktoré nie sú pracovníkmi zhotoviteľa.*
    6. *Zhotoviteľ zodpovedá za spracovanie časti diela inými osobami v súlade s § 538 Obchodného zákonníka v plnom rozsahu, akoby ho vykonával sám.*
    7. *Objednávateľ sa zaväzuje poskytnúť spolupôsobenie pri realizácií diela.*
    8. *Odovzdaním sa rozumie osobné prevzatie predmetu zmluvy objednávateľom s potvrdením o prevzatí.*
    9. *Miestom plnenia je sídlo zhotoviteľa a podľa povahy plnenia aj miesto stavby.*

***III.***

***Cena***

1. *Cena za zhotovenie diela predmetu zmluvy v rozsahu čl. II. je stanovená dohodou strán v zmysle zákona č. 18/1996 Z.z. o cenách ako cena pevná, úplná a záväzná, pričom je doložená cenovou ponukou, ktorá je neoddeliteľnou súčasťou tejto zmluvy. Prípadné práce naviac budú ocenené osobitne a  vypracuje sa k nim dodatok k zmluve o dielo.*
2. *Cena za zhotovenie diela podľa čl. I. tejto zmluvy je:*

*EUR bez DPH: ....................*

*20% DPH v EUR: ...................*

***Cena celkom s DPH: ....................***

|  |  |  |  |
| --- | --- | --- | --- |
| *Položka* | *Cena bez DPH v €* | *DPH v €* | *CENA s DPH v €* |
| Cena projektu pre stavebné povolenie v podrobnostiach realizačného projektu |  |  |  |
| Autorský dozor počas realizácie stavby |  |  |  |
| Energetický certifikát a štítok ku kolaudácii budovy |  |  |  |
| *Cena celkom* |  |  |  |

***IV.***

***Platobné podmienky***

1. *Podkladom pre úhradu ceny za dielo bude faktúra vystavená zhotoviteľom po dodaní predmetu plnenia. Faktúra sa považuje za doručenú objednávateľovi ak bola doručená ako doporučená zásielka, alebo bola osobne prevzatá starostom obce.*
2. *Objednávateľ neposkytuje zhotoviteľovi žiadne zálohové platby.*
3. *Faktúra musí obsahovať náležitosti podľa § 71 Zák. č. 222/2004 Z. z. Ak faktúra nebude obsahovať všetky náležitosti v zmysle právnych predpisov, je objednávateľ oprávnený vrátiť ju bez zaplatenia späť zhotoviteľovi na prepracovanie. V tomto prípade zhotoviteľ nemá právo fakturovať sankcie z omeškania úhrady záväzku, uvedené v čl. VI. tejto zmluvy. Nová lehota splatnosti začína plynúť odznova odo dňa doručenia novej - opravenej faktúry.*
4. *Náklady spojené so správnymi poplatkami súvisiace so zabezpečením vyjadrení všetkých dotknutých účastníkov potrebných pre vydanie stavebného povolenia (iného povolenia, ktoré ho v zmysle stavebného zákona nahrádza) nie sú zahrnuté v cene za predmet plnenia tejto zmluvy a o ich skutočnú hodnotu bude cena za predmet plnenia navýšená.*
5. *Bankové spojenie zhotoviteľa, uvedené na faktúre, musí byť zhodné s bankovým spojením, dohodnutým v zmluve. V opačnom prípade má objednávateľ právo vrátiť faktúru na zmenu vyššie uvedeného s požiadavkou na novú lehotu splatnosti.*
6. *Bankové poplatky dlžníka znáša dlžník, bankové poplatky veriteľa znáša veriteľ.*
7. *Zmluvné strany vylučujú postúpenie pohľadávky bez ich predchádzajúcej písomnej dohody.*
8. *Lehota splatnosti faktúr je 14 dní od ich doručenia druhej zmluvnej strane. Za deň splnenia peňažného záväzku sa považuje deň odpísania dlžnej sumy z účtu dlžníka v prospech účtu veriteľa.*

***V.***

***Zodpovednosť za vady***

1. *Zhotoviteľ zodpovedá za to, že predmet tejto zmluvy je zhotovený podľa podmienok zmluvy a že má vlastnosti dohodnuté v tejto zmluve.*
2. *Zhotoviteľ zodpovedá za vady, ktoré projektová dokumentácia má v čase jej odovzdania objednávateľovi. Za vady, ktoré sa prejavili po odovzdaní dokumentácie zodpovedá zhotoviteľ iba vtedy, ak boli spôsobené porušením jeho povinnosti.*
3. *Zhotoviteľ nezodpovedá za vady projektovej dokumentácie, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na nevhodnosť podkladov upozornil objednávateľa a ten na ich použití trval.*
4. *Vadou diela sa rozumejú najmä chýbajúce časti projektovej dokumentácie, ktorej obsah a rozsah je stanovený v sadzobníku UNIKA, nepresné a chýbajúce údaje vo výkaze výmer, nerealizovateľné alebo chybné technické riešenie a pod.*
5. *Zmluvné strany sa dohodli pre prípad vady projektovej dokumentácie, že objednávateľ má právo požadovať bezplatné odstránenie vady alebo dodanie chýbajúcej časti diela.*
6. *Zhotoviteľ sa zaväzuje odstrániť prípadné vady projektovej dokumentácie do 15 dní od uplatnenia reklamácie objednávateľa.*
7. *Objednávateľ sa zaväzuje, že prípadnú reklamáciu vady projektovej dokumentácie uplatní bezodkladne po jej zistení písomnou formou. Reklamácia bude odoslaná na adresu sídla zhotoviteľa.*

***VI.***

***Zmluvné sankcie***

1. *Ak zhotoviteľ nesplní predmet zmluvy uvedený v čl. I. v lehotách podľa čl. II. tejto zmluvy, má objednávateľ právo fakturovať zhotoviteľovi zmluvnú pokutu až do výšky 0,03% za každý deň omeškania z ceny predmetu zmluvy podľa čl. III. ods.2 tejto zmluvy (ceny diela).*
2. *V prípade omeškania so splnením peňažného záväzku veriteľ má právo fakturovať dlžníkovi úrok z omeškania vo výške 0,03% z dlžnej čiastky za každý deň omeškania.*
3. *Uplatnením zmluvných sankcií nie je dotknutý nárok na náhradu škody.*

***VII.***

***Ostatné ustanovenia***

1. *Zhotoviteľ bude informovať objednávateľa o stave rozpracovanej projektovej dokumentácie na poradách zvolaných na podnet zhotoviteľa alebo objednávateľa. Prípadné pripomienky objednávateľa budú zapracované do projektovej dokumentácie.*
2. *Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy platné na území Slovenskej republiky a podmienky tejto zmluvy.*
3. *Zhotoviteľ je povinný strpieť výkon kontroly, auditu a overovania súvisiaceho s plnením predmetu zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť pri všetkých úkonoch súvisiacich s kontrolou počas platnosti a účinnosti Zmluvy o poskytnutí nenávratného finančného príspevku.*

***VIII.***

***Záverečné ustanovenia***

1. *Zmluvu je možné zmeniť alebo dopĺňať len po vzájomnej dohode zmluvných strán, formou  písomných dodatkov.*
2. *Právne vzťahy neupravené touto zmluvou sa spravujú príslušnými ustanoveniami Obchodného zákonníka.*
3. *Zmluva nadobúda platnosť dňom jej podpísania oboma zmluvnými stranami.*
4. *Táto zmluva nadobúda účinnosť v súlade s § 47a zákona č. 40/1964 Zb. Občiansky zákonník dňom nasledujúcim po jej zverejnení.*
5. *Táto zmluva je vypracovaná v troch vyhotoveniach, z ktorých dve si ponechá objednávateľ a jedno zhotoviteľ.*

*V ............................. dňa .................. V ..............................., dňa.................*

*Za objednávateľa : Za zhotoviteľa :*